
DA JE VJECNA CRNA GORA



       Crna Gora

       Ministarstvo regionalno-investicionog razvoja

       i saradnje sa nevladinim organizacijama                

Broj:01-056/26-1589                                                                             16. septembar 2026. godine   
Na osnovu člana 32 Zakona o nevladinim organizacijama („Službeni list Crne Gore“ broj 39/11, 37/17 i 84/24), Uredbe o postupku i načinu kofinansiranja projekata i programa nevladinih organizacija podržanih iz fondova Evropske unije („Službeni list Crne Gore“ broj 64/18), a u vezi sa Javnim konkursom za raspodjelu sredstava za kofinansiranje projekata i programa nevladinih organizacija podržanih iz fondova Evropske unije za 2026. godinu, ministar regionalno-investicionog razvoja i saradnje sa nevladinim organizacijama donosi 
ODLUKU

o raspodjeli sredstava za kofinansiranje projekata nevladinih organizacija koji su podržani iz fondova Evropske unije za 2026. godinu

I
Dodjeljuju se sredstva u iznosu od 221.430,84EUR za kofinansiranje projekata nevladinih organizacija koji su podržani iz fondova Evropske unije, a koji se realizuju u Crnoj Gori:
1. „Environmental Peacebuilding Festival”, u iznosu od 3.650,00EUR. Projekat realizuje nevladina organizacija Inicijativa mladih za ljudska prava;

2. „Towards population-level conservation of Dinaric-Pindos brown bears, LIFE24-NAT-DE-LIFE DinPin Bear“ u iznosu od 149.077,75EUR. Projekat realizuje nevladina organizacija Centar za zaštitu i proučavanje ptica;

3. „Young Voices Matter!“ – Novinarstvo za mlade, angažman u kreiranju javnih politika i kampanja na društvenim mrežama za jače demokratije (YVM)“, u iznosu od 12.934,16EUR. Projekat realizuje nevladina organizacija Centar za demokratiju i ljudska prava (CEDEM);

4. „SEM-Support Empowerment and Employment across borders,“ u iznosu od 54.268,93EUR. Projekat realizuje nevladina organizacija CAZAS;
5. „Movies on human rights - trinational youth meeting between Georgia, Germany & Montenegro,“ u iznosu od 1.500,00EUR. Projekat realizuje nevladina organizacija Agencija za lokalnu demokratiju.

II
Ministarstvo će sa nevladinim organizacijama zaključiti ugovore o kofinansiranju projekata podržanih iz fondova Evropske unije u roku od 15 dana nakon objavljivanja ove odluke.
III
Ova odluka stupa na snagu danom donošenja.

IV
Odluka će se objaviti na internet stranici Ministarstva regionalno-investicionog razvoja i saradnje sa nevladinim organizacijama i na portalu e-uprave i biće dostavljena svim učesnicima konkursa. 
O b r a z l o ž e nj e
U skladu sa Zakonom o nevladinim organizacijama i Uredbom o postupku i načinu kofinansiranja projekata i programa nevladinih organizacija podržanih iz fondova Evropske unije, 02. marta 2026. godine objavljen je Javni konkurs za raspodjelu sredstava za kofinansiranje projekata i programa nevladinih organizacija podržanih iz fondova Evropske unije za 2026. godinu, broj 01-056/26-290 (u daljem tekstu Konkurs). 

Opredijeljeni iznos sredstava za kofinansiranje projekata i programa nevladinih organizacija u 2026. godini iznosi 1.613.404,18 EUR. Sredstva za kofinansiranje projekata i programa nevladinih organizacija ugovorenih po osnovu konkursa i programa podržanih od Evropske unije, obezbjeđuju se u iznosu od 100% ugovorom utvrđenog obaveznog učešća nevladine organizacije na navedenim projektima i programima, odnosno 100% sredstava traženih u zahtjevu za kofinansiranje.
Komisija za procjenu prihvatljivosti zahtjeva za kofinansiranje projekata i programa nevladinih organizacija podržanih iz fondova Evropske unije, razmatrala je dostavljene zahtjeve po redosljedu pristizanja. 

Članom 4 Uredbe propisano je da se sredstva za kofinansiranje projekata i programa ugovorenih po osnovu konkursa i programa podržanih iz Evropske unije, raspodjeljuju do utroška iznosa utvrđenog zakonom za ovu namjenu u tekućoj godini.                                                                                                                

                                                                                
           M I N I S T A R 
                                                                                                                                              Ernad Suljević

    Adresa: Cetinjski put bb

    81000 Podgorica, Crna Gora

    email: kabinet@mirn.gov.me
   www.gov.me/mirn 


    Adresa: Cetinjski put bb

    81000 Podgorica, Crna Gora

    email: kabinet@mirn.gov.me
   www.gov.me/mirn 


